OpenLLM-France/wikimedia huggingface dataset:
# Repuidi-brezel e Breizh (1937-1945)

Ur bern repuidi-brezel a zeuas da Vreizh adalek 1937, da gentañ abalamour da Brezel Spagn hag abalamour d'an Eil Brezel-bed (1939-1940) war-lerc'h. Ur yoc'h annezidi eus aodoù Breizh a rankas kuitaat o c'humun ivez, da skouer re bro An Oriant dre ma veze bombezadegoù alies gant ar Re Gevredet. E 1944-1945 e rankas ivez ar re a oa o chom e godelloù an Oriant ha Sant-Nazer mont kuit, en abeg d'an diouer a voued ha d'an emgannoù dreist-holl.
== Repuidi deut eus Spagn ==
* 1937: degemeret e vez tud o tont eus Spagn, Euskariz en o mesk, e Breizh, abalamour da Brezel Spagn; 2500 anezhe a zo kaset da Borzh-Lae.
* Mae - Eost 1937: tro 2 300 repuad a zegouezh e Penn-ar-Bed.
* 9 a viz Mae 1937: 446 bugel degemeret e Ploeneg.
* Ar "Skoazell Ruz", gant e gadoriad Louis Guilloux, a glask gwellaat an traoù evit ar re a zo deut da Sant-Brieg.
* 2-3 a viz C'hwevrer 1939: 180 mui 280 repuad o tont eus Spagn a zilestr e Groe a-raok bout kaset de Borzh-Loeiz.

## Repuidi 1939-1940$^,$

* 1añ a viz Meurzh 1939: krouet eo Servij Departamantel ar Repuidi er Mor-Bihan.
* Hañv 1939: yuzevion, darn anezhe a orin eus Polonia, a zeu d'ober o annez en departamant, en Oriant, en Arvor hag e Kiberen da skouer.
* 3 a viz Gwenholon 1939: Bro-C'hall a ziskler ar brezel ouzh Alamagn.
* Gwenholon 1939: Servij Departamantel ar Repuidi a grog gant e labour da vat.
* 1añ a viz Gwenholon 1939 - 10 a viz Mae 1940: 20 000 repuad a zegouezh er Mor-Bihan.
* Here 1939: tro 600 a dud a zo degemeret e Pondi.
* 10 a viz Mae 1940 - 17 a viz Even 1940: 133 500 repuad ouzhpenn a zegouezh er Mor-Bihan. Dont a reont eus Norzh ha Reter Bro-C'hall hag eus an Izelvroioù, eus Belgia (meur a familh yuzev e-mesk ar re-mañ) hag eus Luksembourg.
* 24 a viz Mae 1940: urzh a-berzh ar jeneral Le Bleu e Gwened d'ar repuidi mont da ti-kêr o c'humun-annez evit bout marilhet.
* Hañv 1940: 750 0000 repuad e Breizh.
* Dibenn miz Gwenholon 1940: ne van nemet 7 200 repuad eus 1939-1940 er Mor-Bihan.
* 1942: hervez ar velestradurezh e chom 3 580 repuad eus an diavaez e departamant ar Mor-Bihan

## Repuidi eus ar c'hêrioù bombezet

* Annezidi broioù Brest hag An Oriant a rank klask repu e lec'hioù all, pell eus Breizh a-wezhoù, abalamour d'ar bombezadegoù stank er porzhioù-brezel gant ar Royal Air Force hag an United States Army Air Forces. D'an 3 a viz C'hwevrer 1943 e tiviz prefed ar Mor-Bihan e ranko an annezidi neus ket afer anezhe evit ar mont-en-dro armerzhel kuitaat kumunioù An Arvor, An Oriant, Gavr, Keriadoù, Lannarstêr, Lokmikaelig, Plañvour, Porzh-Loeiz ha Rianteg .

## Notennoù ha dave

* ↑ Archives départementales du Morbihan, Le Morbihan en guerre 1939-1945, 2009, pajenn 18
* ↑ Espagnols en Bretagne
* ↑ Histoire de l'île de Groix
* ↑ Archives départementales du Morbihan, Le Morbihan en guerre 1939-1945, 2009, pajennoù 17-18
* ↑ Association Mémoire-Yzkor-Morbihan
* 1 2 Lanester, histoire d'une Libération, 1995, pajenn 14

## Liammoù diavaez

* Lec'hienn Espagnols en Bretagne
* UTL Kreiz Bro-Leon, prezegenn diwar-benn ar repuidi eus Spagn
# Requin Chagrin

Requin Chagrin zo ur strollad sonerezh gall ha gallek, krouet ha buhezet gant an arzourez Marion Brunetto (bet ganet e 1991).
Homañ a oa grafourez diouzh he micher, e Pariz. Un dudi ne oa ken ar sonerezh - ha taboulin a sone gant ur strollad rock-garage. Pa ouie soniñ gitar, gitar boud ha piano ivez eo krog da sevel tonioù hec'h-unan penn. Unan anezho, Adélaïde, a voe embannet war ur bladenn gant la Souterraine, ur gevredigezh a oa he fal diskoachañ arzourien underground gall. Neuze eo e rankas envel he raktres arzel - ha Requin Chagrin a voe choazet ganti war ar prim. Brud a zegasas ar ganaouenn da Vrunetto, peadra da c'hallout embann he fladenn gentañ - Requin Chagrin hec'h anv, embannet e miz Gwengolo 2015, warni tonioù melkonius doare surf, shoe-gaze, dream pop ha garage. Tri soner a zibabas evit he soniñ war al leurennoù: Grégoire Cagnat, Yohann Dedy ha Romain Mercier-Balaz.
Nikola Sirkis, kaner Indochine, a voe plijet-bras gant ar bladenn gentañ-se, ken ma tivizas produiñ an eil gant e label KMS - Sémaphore, aet er-maez e miz Genver 2019. Gant aodoù Ramatuelle, e-lec'h m'he deus kresket ar sonerez, eo awenet anv ar bladenn. Ar mor hag an dour a gaver roud anezho e meur a ganaouenn. Ar bladenn zo dek kanaouenn warni, dezho tonioù melkonius doare dream-pop, reverb, ha new wave. Teir c'hanaouenn a voe tennet anezhi, da vrudañ an albom, ha videoioù savet diwarno: Mauvais Présage, Sémaphore ha Rivières.
Bye bye Baby eo trede pladenn ar strollad, embannet e miz Ebrel 2021, ha Déjà vu ar c'hentañ single skignet diwarni. Aet muioc'h-mui Marion Brunetto war-du tonioù dream-pop. Ur wech ouzhpenn eo bet savet an holl ganaouennoù ganti hec'h-unan - tonioù, pozioù, hag all. An douar hag ar stered zo bet danvez an testennoù ar wech-mañ.

## Pladennoù

* Requin Chagrin (la Souterraine, 2015)
* Sémaphore (KMS Disques, 2019)
* Bye Bye Baby (KMS Disques, 2021)
# Republikelezh

Ar republikelezh a zo ideologiezh ar republikaned, komprenet evel ar re a sav a-du gant ar Republik, hag a-enep enebourien a vez peurvuiañ
# Requetés

Ar requetés a oa soudarded eus arme ar garlourien e-pad kentañ brezel ar garlouriezh en XIX$^{vet}$ kantved, e Spagn. Kouerien e oant, artizaned a-wechoù, gwisket e vezent gant bonedoù (pe beredoù) ruz, ha difenn a raent « Doue, ar Vro, ar Roue ». Unan eus o renerien brudet e oa Tomás de Zumalacárregui‎.
En XXvet kantved e voe adkemeret an anv gant soudarded Navarra ac'h eas a-du gant kostezenn Francisco Franco e-pad Brezel Spagn.

## Levrlennadur

* Francisco de Paula Madrazo: Historia militar y política de Zumalacárregui, Madrid, 1844.
* Julio Aróstegui: Los combatientes carlistas en la Guerra Civil española 1936–1939, Madrid, 1991.

## Liammoù diavaez

* Encyclopaedia Universalis (fr)
# Palez Pitti

Ar Palez Pitti ( pe Palazzo Pitti en italianeg) zo ur palez e Firenze, en Italia, deuet da vout ur mirdi, gant ur mell liorzh stok outañ.
Savet e oa bet gant an arc'hanter Pitti, hag an Tiegezh Medici a zo bet o chom ennañ.
# Palez an eskob

Palez an eskob, pe palez an eskibien, zo ur savadur a gaver e meur a eskopti ha ma vev pe ma veve an eskob.
# Palez al Luxembourg

Palez al Luxembourg, e Pariz, eo ti ar Sened gall
# Palez an Dodjeed

Palez an Dodjeed, pe ar Palazzo Ducale en italianeg, zo ur palez hag ur mirdi er Piazza San Marco, e Venezia, en Italia. Eno e veze an Dodjeed o chom, betek dibenn Republik Venezia a voe diskaret e 1797 gant ar jeneral gall Napoleone Buonaparte ha roet da Aostria gant feur-emglev Campo Formio. Hiziv eo ur mirdi a zo bet gweladennet gant 1.358.186 den e 2010.

## Gwelet gant al livourien

* Palez an Dojed gwelet gant al livourien
* Venezia (Palez an Dodjeed ), gant ul livour dizanv, war-dro an XVIIIvet pe XIXvet kantved .
* Gwel eus Palez an Dodjeed, piazza San Marco hag ar c'hloc'hdi, gant Johann Gottfried Steffan, war-dro an XVIIIvet pe XIXvet kantved .
* Gwel eus Venezia (Palez an Dodjeed), Pierre-Auguste Renoir, 1881.
* Gwel eus Venezia, gant Alfred Pollentine, 1885.
* Palez an Dodjeed, gant Claude Monet, 1908.
* Venezia, gant Marco Grubacs, war-dro 1910
* Prosesion o vont e-maez Palez an Dodjeed, gant William Harding Smith
# Palez Nymphenburg

Palez Nymphenburg zo ur palez e Bavaria, nepell diouzh München.
Palez hañv an tiegezh Wittelsbach e oa. Ur skouer eus oberennoù ar savouriezh varok eo, ha kroget e voe d’e sevel e 1664, gant ar priñs-dilenner Ferdinand Maria Bavaria. Kresket e voe ar palez gant e ziskennidi, evel e vab Masimilian II Emmanuel, Karl VII an Impalaeriezh Santel, pe Masimilian III Jozeb, dilenner Bavaria (1745–1777).
E-pad meur a vloaz e voe lec’h annez boas renerien Bavaria e-pad an hañv. E Nymphenburg e voe ganet ar roue Loeiz II (Bavaria) hag eno ivez e varvas ar roue Masimilian Iañ Jozeb.
E savadurioù ar palez e kaver c’hoazh ar c’hinkladurioù bet degaset gant rouaned disheñvel Bavaria. En o zouez emañ Poltredaoueg ar gened, un hollad poltredoù merc’hed kaer eus ar vro, bet savet gant ar roue Loeiz Iañ. El liorzh, treset e 1701 gant Carbonet, unan eus diskibled Le Nôtre, krouer liorzh kastell Versailhez, ez eus meur a savadur barok, evel Pagodenburg (1716–1719), Badenburg (1718–1721) hag Amalienburg (1734–1739).

## Skeudennoù

* Gwel
* Gwel a zirak
* Gwel a zirak
* Ar C'habined Sinaat gant chinoiserie, unan eus salioù Palez Nymphenburg
* Livet gant Josef Wenglein, 1883
* Monopteros
* Gwel eus ar Monopteros
* Badenburg, kibelldi ar roue
* Badenburg, kibelldi ar roue
* Badenburg, kibelldi ar roue
* Pagodenburg, ti-te
* Magdalenenklause, diwar ur maenengravadur gant Carl August Lebschée, e 1830.
a vo kavet e Wikimedia Commons.
# Palez Queluz

Palez Queluz (Palácio Real de Queluz e portugaleg) zo ur palez e Queluz (Portugal), stok ouzh kêr Lisboa.
# Palez al Louvre

Palez al Louvre zo ur palez e Pariz, savet en 1190 gant Fulup II (Bro-C'hall) (1165-1223) ha ma veze rouaned Bro-C'hall o chom betek amzer Loeiz XIV, pan ejont da Versailhez.
# Palez Maisor

Palez Mysuru zo ur palez istorel e-kreiz kêr Mysuru, e stad Karnataka, en India.
Er XIV$^{vet}$ kantved e voe savet ar palez kentañ gant Yaduraya, ha distrujet hag adsavet e voe meur a wech. An hini a weler hiriv zo bet savet etre 1897 ha 1912, goude un tan-gwall.
Unan eus monumantoù bras ar vro eo ar palez, war-lerc'h an Taj Mahal, gant 6 milion a weladennerien bep bloaz.
# Palhota

Palhota zo un anv-lec'h portugalek.

## Lec'hioù
### Portugal

* Palhota (Cartaxo), e kumun Cartaxo
* Palhota (Palmela), e kumun Palmela

## Pennad kar

* Palhota, anv portugalek all evit ar mucambo, lochenn blouz er broioù tomm.
# Santa Sofia d'Epiro

Santa Sofia d'Epiro a zo ur gumun eus Italia, e proviñs Cosenza, e rannvro Calabria.
# Santa Olalla del Cala

Santa Olalla del Cala zo ur gumun e proviñs Huelva.
# Santa Sofia (Italia)

Santa Sofia a zo ur gumun en Italia e proviñs Forlì-Cesena, e rannvro Emilia-Romagna.
# Santa Rosa de Lima

Santa Rosa de Lima zo anv spagnolek ha portugalek ur santez eus Lima, kêr-benn Perou, moranvet paeronez Amerika, ha deuet da vezañ anv meur a lec'h e Suamerika.

## Brazil

* Santa Rosa de Lima - kumun e stad Santa Catarina
* Santa Rosa de Lima - kumn e stad Sergipe

### El Salvador

* Santa Rosa de Lima, kumun e departamant La Unión.

### Guatemala

* Santa Rosa de Lima, kumun e departamant Santa Rosa.

## Pennadoù kar

* Santa Rosa
* Rosa de Lima
# Santa Severina

Santa Severina zo ur gumun italian e proviñs Crotone, e Calabria.
# Santa Susanna (Katalonia)

Santa Susanna zo ur gumun e proviñs Barcelona, e Katalonia.
# Santa Tecla (El Salvador)

Santa Tecla eo kêr-benn Departamant La Libertad, en El Salvador. 121.908 a oa enni hervez niveradeg-poblañs 2007.
# Santa Teresa Gallura

Santa Teresa Gallura zo ur gumun e proviñs Sassari en enez Sardigna.
# Santa Paolina

Santa Paolina zo ur gumun italian e proviñs Avellino, e Campania.
# Santa Tecla

Santa Tecla zo un anv-lec'h spagnolek, italianek, ha portugalek, diazezet war anv Santez Tekla, anv meur a santez.

## En Europa
### Bro-C'hall

* Senta Tecla de Montesquiu, anv okitanek kumun Montesquieu (Tarn-et-Garonne).

### Italia

* Santa Tecla, frazione en Acireale, e proviñs Catania, e Sikilia.
* Santa Tecla de Basto - parrez e Portugal.

## En Amerika
### Brazil

E stad Rio Grande do Sul.
* Ar Serra de Santa Tecla, menezioù
** Nudo de Santa Tecla, etre Sierra de Camacuã ha Cuchilla Grande, en hanternoz da gêr Bagé. E krec'h an nudo, betek 1745, e oa ur peniti ma veze enoret Santez Tekla gant ar visionerien. Eno e voe savet ar fuerte de Santa Tecla gant Spagnoled.
** Ar Fuerte de Santa Tecla, er Banda Oriental, hiriv e Brazil, e stad Rio Grande do Sul.

### El Salvador

* Santa Tecla (El Salvador), kêr-benn departamant La Libertad (El Salvador).

## Ilizoù

Ouzhpenn ez eus meur a iliz gouestlet da Santez Tekla.

### Spagn

* e kêr Barcelona
* e Sitges, e proviñs Barcelona;
* e Cervera de la Cañada, e proviñs Zaragoza;
* e Játiva, e proviñs Valencia;
* e kêr Tarragona.

### Italia

* e Milano.
# Roberto Blanco Torres

Roberto Blanco Torres (Cuntis, proviñs Pontevedra, 18 Meurzh 1891 - Entrimo, proviñs Ourense, 3 Here 1936), a oa ur politikour ha barzh galizek.
# Roberto Cabañas

Roberto Cabañas González, bet ganet d'an 11 a viz Ebrel 1961 e Pilar (Paraguay), a zo bet ur melldroader etrebroadel paraguayat.
Argader e bost war an dachenn e veze graet El mago de las cabañuelas pe El mago de Pilar anezhañ ivez.
C'hoariet en devoa e-pad ar c'houlzadoù 1988-89 ha 1989-90 gant Stad Brest 29 e-lec'h m'en devoa lakaet seizh pal ha tregont en ur ober ur c'hrogad ha tri-ugent. Unan eus gwellañ c'hoarierien Brest eo bet en istor ar c'hleub.

## Liamm diavaez

* Red-micher Roberto Cabañas war Football Database.eu
# Roberto Carlos

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Roberto Carlos zo anv meur a zen brudet e broioù ha meteier disheñvel:
* Roberto Carlos Braga (ganet e 1941), kaner brazilian
* Roberto Carlos da Silva Rocha (ganet e 1973), melldroader brazilian
* Roberto Carlos Cortés, melldroader kolombian
# Roberto Antonio

Roberto Antonio, ganet e 1962, zo ur c'haner venezuelat hag a gan salsa ha merengue.
# Roberto Carlos Braga

Roberto Carlos, pe Roberto Carlos Braga, ganet e 1941, lesanvet « o Rei » (ar roue) zo ur c'haner ha sonaozer brazilan eus ar re vrudetañ en e vro.

## E vuhez
### Bugaleerezh

Ganet eo Roberto Carlos e Cachoeiro de Itapemirim e stad Espírito Santo, ha pevare ha diwezhañ bugel an horolajer Robertino Braga hag ar gemenerez Dona Laura Moreira Braga.
Breudeur ha c'hoarezed en doa Roberto Carlos, a veze graet Zunga anezhañ pa oa bihan: Lauro Roberto Braga, Carlos Alberto Braga ha Norma Moreira Braga, moranvet Norminha. E karter Recanto edo an tiegezh Braga o chom, en un ti teusk. Seniñ gitar ha piano a zeskas Roberto Carlos, gant e vamm da gentañ, e skol-sonerezh Cachoeiro do Itapemirim goude. En amzer-se e oa sot gant Bob Nelson, ur c'haner hag a veze gwisket en cowboy hag a gane sonioù ha ne oant ket country c'hoazh, hag en portugaleg. Bountet e voe gant e vamm da ganañ en un abadenn skingomz evit ar vugale er Rádio Cachoeiro de Itapemirim. Amor y más amor eo a ganas. A-benn ar fin e c'hounezas ar priz, ur pakad madigoù. Div sizhun goude e c'hounezas adarre. Ha neuze ez eas bep sul d'ar skingomz da ganañ.

## Liammoù diavaez

* E vuhez : ,
* O kanañ Mulher de Quarenta
* O kanañ Amor sem Limite
* O kanañ Caminhoneiro
* O kanañ Lady Laura, diwar-benn e vamm.
# Roberto Cosulich

Roberto Cosulich a zo bet ganet d'an 30 a viz Gouere 1946 e Venezia (Italia) ha marvet marteze e-pad krenadenn-douar 1980 e Perou.
Mestrc'hoarier echedoù italian.
Savet e oa bet en Amerika ar Su. Eno en doa bet kentelioù gant ar Mestr Meur Etrebroadel Hermann Pilnik. E 1965 e tistroas da Italia ha buan-tre e teuas da vezañ unan eus gwellañ c'hoarierion Italia, o tont Mestr e 1966. Dornet-kenañ e oa. Kemer a rae perzh en tournamantoù evit gounit arc'hant dreist-holl.
# Roberto Cantoral

Roberto Antonio Cantoral García (Ciudad Madero, Tamaulipas, 7 a viz Mezheven 1935 – Brownsville, 7 a viz Eost 2010) a oa ur soner, kaner ha sonaozer mec'hikan. Bez eo bet prezidant ar Sociedad de Autores y Compositores de México (SACM), adal 1982.
Brudet-bras eo e ganaouenn "El reloj", bet kanet e meur a yezh, ha kalz a re all evel "El triste", "Al final", "Noche no te vayas", "Regálame esta noche", "La barca", "Quiero huir de mí" hag "El preso número nueve" .
Tad eo d'an aktourez Itatí Cantoral ha d'ar sonaozer José Cantoral.

## Daveoù

* ↑ (fr) Notice de personne «Cantoral Garcia, Roberto (1935-2010)». Bibliothèque Nationale de France.
# Roberto Alagna

Roberto Alagna, ganet e 1963 e Clichy-sous-Bois, a zo ur c'haner tenor ha c'hoariganer gall hag italian.

## Un nebeud tudennoù

Ouzhpenn 60 tudenn en deus c'hoariet Roberto Alagna. En o zouez:
* 2012 : Nemorino (L'elisir d'amore gant Gaetano Donizetti)
* 2012 : Calaf (Turandot gant Giacomo Puccini)
* 2014 : Otello (opera gant Giuseppe Verdi)

## Un nebeud pladennoù

E-touez an 50 pladenn bennak embannet gant Roberto Alagna e kaver:
* 2008 : Sicilien
* 2010 : Carmen
* 2012 : Un siècle d'opéra français à Versailles
* 2014 : Ma vie est un opéra

## Liammoù diavaez

Lec'hienn ofisiel
# Roberto Bolaño

Roberto Bolaño pe Roberto Bolaño Ávalos (Santiago de Chile, 28 a viz Ebrel 1953 - Barcelona, 14 a viz Gouere 2003) zo ur skrivagner ha barzh chileat, unan eus re vrudetañ e vro ha Kreisteizamerika.

## E vuhez

Pa oa deuet da vevañ da Vec'hiko adalek 1968 e tistroas da Chile da vare taol Pinochet en 1973. bac'het e voe ur pennad. Distreiñ a reas da Vec'hiko en 1974 avat.
War-dro dibenn ar bloavezhioù 1970 ez eas da chom da Gatalonia, ma reas meur a vicher, marc'hadour bravigoù, diwaller-noz en un dachenn-gampiñ

## Prizioù

Priz Herralde en 1998 ha priz Romulo Gallegos en 1999.

## Oberennoù

* 1993. La pista de hielo, – romant
* 1996 Estrella distante, – romantig
* 1996 Literatura nazi en América, – danevelloù
* 1997. Llamadas telefónicas, – danevelloù
* 1998. Los detectives salvajes, – romant
* 1999 Amuleto – romantig
* 1999. Monsieur Pain – romant
* 2000 Nocturno de Chile, – romantig
* 2001 Putas asesinas, – romantig
* 2002. Amberes, 2002, skrivet en 1983) – romantig
* 2003. El gaucho insufrible, 2003 – danevelloù (gant 2 arnodskrid)
* 2004. 2666 – romant
* ..... Una novelita lumpen – romantig
* ..... Tres – romantig
* ..... Los Perros romanticos – barzhonegoù
Troet eo bet e oberennoù e meur a yezh, met n'eus netra c'hoazh e brezhoneg.
# Roberto Faz

Roberto Faz Monzón zo ur soner kuban, ganet e Regla d'an 18 a viz Gwengolo 1914 ha marvet e La Habana d'ar 26 a viz Ebrel 1966.
Paourik e oa e dud, soner e dad, ha seniñ a reas Roberto e lazoù bihan a-raok mont da seniñ e 1930 gant al laz a oa renet gant e dad, an Orquesta Ultramar. Kaner ha tabouliner e oa, ha mont a reas ivez gant al laz Conjunto Casino adal 1943, hag e 1956, pa oa brudet dija, tostik kement ha Benny Moré, da sevel al laz Roberto Faz y su conjunto. Lesanvet e voe "El Sonero Mayor" ha "Cantante de los Cantantes"
E La Habana e varvas e 1966. Hervez ur vojenn e voe douaret en e vev.

## Kanaouennoù

E-touez ar c'hanaouennoù savet gantañ: Te traigo mi son, El pregón de la montaña, Nadie baila como yo, El retozón, hag Aguanile Mai Mai. Gantañ ivez eo bet brudet, er bloavezhioù 1950, ar guaracha Pintate los labios, María, savet gant Ramón Castro Herrera, adkanet abaoe gant Eliades Ochoa.

## Liamm où diavaez

* (fr) : E vuhez
* Roberto Faz en Youtube : o kanañ "Pintate los labios, María ".
* Roberto Faz en Youtube : o kanañ "El retozón ".
* Roberto Faz en Youtube : o kanañ " Buche y pluma ".
* Roberto Faz en Youtube : o kanañ " Si los Rumberos me Llaman ".

## Daveennoù

* ↑ Cubarte (es)
# Rarotongeg

Ur yezh aostronezek eus skourr ar yezhoù polinezek eo ar rarotongeg (te reo maori kuki airani) komzet dreist-holl e su an Inizi Cook.
Tost-tre eo d'an tahitieg ha d'ar maorieg.
Skrivet e vez gant al lizherenneg latin ha bez' emañ ar gouarnamant o klask unvaniñ an doare-skrivañ.

## Gwelet ivez

* Yezhoù aostronezek
# Rasaweg

Ur yezh papouek eus skourr yezhoù al lennoù hag ar c'hompezennoù eo ar rasaweg (rasawa) komzet gant tro-dro da 200 den (1987) e Papoua ar C'hornaoueg.

## Gwelet ivez

* Yezhoù papouek
* Yezhoù bae Geelvink
# Rasen-Antholz

Rasen-Antholz zo ur gumun italian e proviñs Sutirol, anvet ivez proviñs emren Bolzano-Bozen, e Trentino-Alto Adige.
# Rashtrakuta

An Dierniezh Rashtrakuta (Sañskriteg: राष्ट्रकूट rāṣṭrakūṭa, Kannadeg ರಾಷ್ಟ್ರಕೂಟ) a oa un dierniezh indezat hag a rene un darn vras eus su, kornôg ha norzh India a-vremañ etre an VIII$^{vet}$ kantved hag an X$^{vet}$ kantved
# Rask

Rask zo un anv-tiegezh norgeek ha danek
* Gertrud Rask (war-dro 1673 - 1735), misionerez
* Helene Rask (1980-), dougerez-dilhad
* Rasmus Rask (1787–1832), yezhour danat

## Pennad kar a bell

* Rusk
# Rasker

Ur rasker zo ur benveg da raskañ legumaj, patatez, karotez, pe kokombrez peurvuiañ.

## Binvioù

* Bukit war ur skeudenn evit gwelet an alc'hwez.
* Meur a seurt raskerioù
* Ur rasker da peliat patatez
* Ur rasker
* Ur rasker e doare Sina
* Raskerioù Zena Star (laez) ha Rex (traoñ)
# Ras Nouadhibou

Ras Nouadhibou (رأس نواذيبو, distaget: Raʾs Nuwāḏībū en arabeg) zo ul ledenez pe ur beg-douar en arvor Afrika tost da Trovan ar C'hrank, anavezetoc'h evel Kab Gwenn, pe gentoc'h Cap Blanc e galleg pe Cabo Blanco e Spagnoleg .
# Ras al-Khaimah

Ras al-Khaimah (arabeg: رأس الخيمة‎ Rā's al Ḫaima; e brezhoneg: “kern an deltenn”) a zo unan eus seizh emirelezh an Emirelezhioù Arab Unanet. Emañ-hi e biz an Emirelezhioù, sko ouzh ezklozadur Oman. Ras al-Khaimah eo ivez anv ar gêr-benn. 1 700 km² a zo dindan ar vro.
a vo kavet e Wikimedia Commons.
# Ras yr Iaith

Ras yr Iaith (e brezhoneg : "redadeg ar yezh") zo ur redadeg hir, war droad, a-dreuz Kembre, aozet en hañv evit souten ar c'hembraeg. Savet eo bet war skouer redadegoù all evel ar Redadeg e Breizh pe Korrika en Euskadi.
Disheñvelik eo avat diouzh ar redadegoù evit ar brezhoneg hag an euskareg, rak ne c'hoarvez nemet a-dammoù hag er c'hêrioù. Renet eo an traoù gant ur gevredigezh a zo bet savet a-ratozh, "Rhedadeg Cyf", harpet gant "Mentrau Iaith" Kembre ha gant tud a-youl-vat e pep korn-bro. Ouzhpenn brudañ ar yezh ha krouiñ liammoù etre ar gembraegerien e klasker ivez dastum arc'hant evit ar yezh ha mont a ra ar gwenneien gounezet evel-se da harpañ ar c'hembraeg er c'hornioù-bro m'eo tremenet ar redadeg.
Graet e voe ar redadeg kentañ e Mezheven 2014 ha bep daou vloaz eo bet graet abaoe.

## Liamm diavaez

* Ras yr Iaith (cy) (en)
# Pencraig (Llangefni)

Pencraig zo ur gêriadenn vihan e kumuniezh Llangefni, e Kembre, e kontelezh Enez Mon, 211,7 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele